text: [{"text_idx": "#000003", "text": "Kung duna may paabuton aron mapadali nga makab-ot sa Armed Forces of the Philippines ang gitinguha niining minimum-credible defense, kining subling paglig-on sa relasyon sa Pilipinas ug sa Amerika mao ang tukmang panahon."}, {"text_idx": "#000004", "text": "Sud sa pipila ka dekada gitinguha sa AFP makabaton og modernong mga gamit apan wala kini tagda sa mga magbabalaod."}, {"text_idx": "#000005", "text": "Sa panahon lang nilang kanhi presidente Corazon Aquino ug sa iyang anak kanhi presidente Benigno \u201cP.Noy\u201d Aquino nakatilaw ang AFP og modernisasyon."}, {"text_idx": "#000006", "text": "Unang nagsugod sa pagpalit og mga gamit para sa AFP ang inahang Aquino. Kini bisan mao pay pagsugod pagbangon sa nasud human sa EDSA Revolution ug talandugon pa ang liderato sa militar adtong panahona."}, {"text_idx": "#000008", "text": "Sa panahon ni kanhi presidente Fidel V. Ramos, dyutay ra siya og natampo para sa AFP apan siya maoy nipirma sa AFP Modernization Law nga wala sab mahatagi og pundo."}, {"text_idx": "#000009", "text": "Sa pagpuli ni kanhi presidente Joseph Estrada wala sad kaayoy napalit para sa AFP."}, {"text_idx": "#000010", "text": "Sa napulo ka tuig nga paglingkod ni kanhi presidente Gloria Macapagal Arroyo gamay ra siya\u2019g natampo apan nakadawat kini og donasyon nga duha ka patrol boats gikan sa Hong Kong dihang ang UK mibiya na sa kanhi kolonya niini dihang gibawi na kini sa China."}, {"text_idx": "#000013", "text": "Karon nga si Presidente Ferdinand Marcos Jr. subling mibukas sa pultahan sa nasud para sa US kinahanglang gamiton kini nga kahigayonan."}, {"text_idx": "#000014", "text": "Dili gyud malipay niini ang China, apan kaniadto pa man daan na kining hulga sa seguridad sa Pilipinas diha sa West Philippine Sea."}, {"text_idx": "#000017", "text": "Outdoor photography using your smartphone? Here are tips and tricks from 2 pros"}]